**Nigel Howard Clough** (født 1966) er en engelsk fotballtrener og tidligere fotballspiller som er manager for Mansfield.

Han har hovedsakelig spilt i angrep, men spilte etter hvert også midtbane.

Han er mest kjent som spiller for Nottingham Forest, der han spilte under sin velkjente manager-far, Brian Clough. Han spilte totalt 403 kamper for klubben, og har scoret nest flest mål for dem med 131. Han spilte også 14 A-landskamper for England.

Spillerkarriere
---------------

Nigel Clough startet spille fotball for AC Hunters - et lag drevet av hans bror Simon, som også faren Brian var involvert i ved siden av jobben som manager. Senere spilte han også for amatørlaget Heanor Town, hvor han tiltrakk seg interesse fra profesjonelle klubber. Arthur Cox hadde ønsket å hente ham til Derby County, men han undertegnet for sin fars klubb, Nottingham Forest, i september 1984. Likevel fortsatte han en stund å spille søndagsfotball for AC Hunters.

### Nottingham Forest

Han ble ikke fast inventar på laget før på slutten av 1980-tallet. Han hjalp Forest å vinne Ligacupen i to sesonger på rad, i 1989 og 1990. I 1989-finalen scoret han 2 mål da Forest vant 3-1 over Luton Town, etter å først ha ligget under. Han var også finalist i FA-cup finalen i 1991, da laget tapte for Tottenham. I 1992 tapte klubben 0-1 for Manchester United i ligacupfinalen. Samme året var han også inkludert i Englands landslagstropp under EM-sluttspillet i 1992 i Sverige. England endte sist i sin gruppe og røk dermed ut før cupspillet begynte.

### Liverpool og Manchester City

Clough var Forests toppscorer med 10 ligamål i 1992-93, men klubben rykket ned etter 16 år i toppdivisjonen. Clough senior ga seg som manager, mens Clough junior ble solgt til Liverpool for £2,75 millioner. Men spillere som Ian Rush og Robbie Fowler holdt ham utenfor laget i lengre perioder. Hans mest kjente bidrag til Anfield-klubben var da han scoret 2 mål i 3-3 kampen mot Manchester United.

Han fikk ikke spille i ligacupfinalen i 1995, da Bolton Wanderers ble slått på Wembley Stadium. Da Stan Collymore ankom ble sjansene for førstelagsspill ytterligere redusert, og i januar 1996 ble han solgt til Manchester City for £1,5 millioner.

Selv om Manchester City rykket ned fra FA Premier League i 1995-96 klarte han ikke å beholde plassen, hovedsakelig på grunn av en skade i hælen. Han fikk en håndfull kamper i 1997-98 da klubben igjen rykket ned. Da ble han innvilget fri transfer av City.

Han ble utlånt til Nottingham Forest i 1996-97, men klarte ikke å redde klubben fra nedrykk til 1. divisjon.

Manager
-------

### Burton Albion

I oktober 1998 ble han spillende manager for Burton Albion i Southern Football League Premier Division. I sin 4. sesong der, 2001-02, vant klubben ligaen sin og rykket opp til Conferance National. 8. januar 2006 klarte laget å spille 0-0 mot Manchester United i FA-cupen, i en kamp som er kjent for Ole Gunnar Solskjærs comeback etter langtidsskade. Dette gjorde at klubben fikk spille omkamp på Old Trafford foran 75 000 tilskuere. Der tapte Burton 0-5. Clough uttalte etter kampen at han var ekstremt stolt av spillerne sine.

Selv om han hadde passert 42 år var han fremdeles registrert som spiller for Burton Albion. I motsetning til sin far, som ga seg tidlig som spiller for å satse på treneryrket. Burton Albion var for øvrig den første klubben Peter Taylor, Brian Cloughs assistent i mange år, var manager for. Han ble værende i klubben i 10 år, og forlot klubben da de ledet serien med 13 poeng, og hadde fortsatt mulighet å ta rekorden på 12 seiere på rad i Conferance ligaen.

### Derby County

8. januar 2009 begynte han i ny jobb, som manager for farens gamle klubb, Derby County. Han uttalte selv at dette var drømmejobben, og at han kjente klubben ut og inn. Han signerte en 3,5 årskontrakt, og tok med seg assistenten fra Burton, Gary Crosby (tidligere lagkamerat i Nottingham Forest). Clough ble presentert for supporterne før ligacupens semifinale mot Manchester United. Chris Hutchings hadde vært midlertidig managager for klubben, men hadde nå sluttet, derfor ledet trener David Lowe klubben i denne viktige kampen. Cloughs debut som Derby-trener kom mot Cardiff City 17. januar.

Nigel Clough ble i Derby County til høsten 2013, da han måtte gå etter en serie med tap i starten av sesongen.

### Sheffield United

Nigel Clough var manager i Sheffield United mellom oktober 2013 og mai 2015.

### Burton Albion

I desember 2015 returnerte Clough til jobben som manager i Burton Albion. Han trakk seg i mai 2020 for å hjelpe klubben spare penger under de vanskelige forholdene skapt av Covid-19-pandemien.

Meritter
--------

### Som spiller

**Nottingham Forest**

* **Ligacup vinner (2)**: 1988-89 og 1989-90
* **FA-cup finalist (1)**: 1990-91

### Som manager

**Burton Albion**

* **Vinner av Northern Premier League Premier Division (1)**: 2001-02

Spillerstatistikk
-----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1984/85
  | Nottingham Forest | Englands flagg | 1
  | 1. divisjon | 9
  | 1
  |
| 1985/86
  | Nottingham Forest
  | Englands flagg | 1
  | 1. divisjon | 39
  | 15
  |
| 1986/87
  | Nottingham Forest
  | Englands flagg | 1
  | 1. divisjon | 42
  | 14
  |
| 1987/88
  | Nottingham Forest
  | Englands flagg | 1
  | 1. divisjon | 34
  | 19
  |
| 1988/89
  | Nottingham Forest
  | Englands flagg | 1
  | 1. divisjon | 36
  | 14
  |
| 1989/90
  | Nottingham Forest
  | Englands flagg | 1
  | 1. divisjon | 38
  | 9
  |
| 1990/91
  | Nottingham Forest
  | Englands flagg | 1
  | 1. divisjon | 37
  | 14
  |
| 1991/92
  | Nottingham Forest
  | Englands flagg | 1
  | 1. divisjon | 34
  | 5
  |
| 1992/93
  | Nottingham Forest
  | Englands flagg | 1
  | Premier League | 42
  | 10
  |
| 1993/94
  | Liverpool | Englands flagg | 1
  | Premier League | 27
  | 7
  |
| 1994/95
  | Liverpool
  | Englands flagg | 1
  | Premier League | 10
  | 0
  |
| 1995/96
  | Liverpool
  | Englands flagg | 1
  | Premier League | 2
  | 0
  |
| 1995/96
  | Manchester City | Englands flagg | 1
  | Premier League | 15
  | 2
  |
| 1996/97
  | Manchester City
  | Englands flagg | 2
  | 1. divisjon | 23
  | 2
  |
| 1996/97
  | Nottingham Forest (lån)
  | Englands flagg | 1
  | Premier League | 13
  | 1
  |
| 1997/98
  | Manchester City
  | Englands flagg | 2
  | 1. divisjon | 0
  | 0 |

Referanser
----------

1. ↑   www.footballdatabase.eu[Hentet fra Wikidata]
2. ↑   FBref, FBref spiller-ID 3cd439de[Hentet fra Wikidata]
3. ↑   transfermarkt.com, Transfermarkt spiller-ID 101322, besøkt 9. oktober 2017[Hentet fra Wikidata]
4. ↑   www.lfchistory.net[Hentet fra Wikidata]
5. ↑  Nigel Clough
6. ↑  Brian Clough, John Sadler (1994). *Clough: The Autobiography*. Partridge Press. s. 235–236. ISBN 1852251980. «I do believe, though, that Nigel - 'the Number 9' or 'the centre-forward', as I referred to him when we were at work - deserves the utmost credit, not only for the way he endured me as his boss, but for the dignified manner in which he has conducted himself...After leaving school he had played for AC Hunters, a Sunday League team his brother Simon had organised, which played on a municipal park in Derby...We were all involved with the Hunters. I had no official capacity but I was there, week in week out, supporting them even in the pissing rain. A lot of the Forest lads became involved and even when they were established pros, Nigel included, they would turn up and often run the line...In fact, Nigel still played for the Hunters on Sundays after playing for the Forest first team the day before! He was an amateur, initially, at the City Ground, so I was able to make sure he was fully occupied at weekends!...Nigel had made it from AC Hunters to the First Division by way of Heanor Town, where he had been noticed by one or two clubs, including Derby. Their manager, Arthur Cox, was eager to sign him, and has never wavered in his admiration for the way my son has played the game and conducted himself...Nigel had vision, the ability to see the opportunity for a pass, and the talent to play the ball and to score a goal. His trouble was that he wasn't quick. God gave him a sturdy physique and strong legs like mine but he didn't see fit to give him wings. I'm afraid some people in the game overemphasised his lack of natural pace. They overlooked the fact that he could make up a yard by thinking quicker or seeing things before an opponent.»
7. ↑  Nigel gets dream job
8. ↑  Ben Fisher (18. mai 2020). «Nigel Clough resigns as Burton manager in cost-cutting move». The Guardian. Besøkt 26. august 2020.

Eksterne lenker
---------------

* (en) Nigel Clough – Transfermarkt Rediger på Wikidata

* (en) Nigel Clough – Transfermarkt (manager) Rediger på Wikidata

* (en) Nigel Clough – national-football-teams.com Rediger på Wikidata

* (en) Nigel Clough – WorldFootball.net Rediger på Wikidata

* (en) Nigel Clough – Soccerbase.com Rediger på Wikidata

* (en) Nigel Clough – FootballDatabase.eu Rediger på Wikidata

* (en) Nigel Clough – EU-Football.info Rediger på Wikidata

* (en) Nigel Clough – PlaymakerStats.com Rediger på Wikidata

* (en) Nigel Clough – FBref Rediger på Wikidata
* Burton Albion profil
* Liverpool FC profil
* Profil på LFCHistory.net

| * v
* d
* r
Englands tropp – EM i fotball 1992 |
| --- |
| 
* 1 Woods
* 2 Curle
* 3 Pearce
* 4 Keown
* 5 Walker
* 6 Wright
* 7 Platt
* 8 Steven
* 9 Clough
* 10 Lineker (k)
* 11 Sinton
* 12 Palmer
* 13 Martyn
* 14 Dorigo
* 15 Webb
* 16 Merson
* 17 Smith
* 18 Daley
* 19 Batty
* 20 Shearer
* Landslagstrener: Taylor

 | Flagget til England |